แอพ IUU
เป็นอธิบดีกรมศุลกากรที่ไฮเทคมาก ตั้งแต่เริ่มรับตำแหน่งเมื่อ 3 เดือนก่อน กุลิศ สมบัติศิริ ก็กว้านเอามือดีด้านไอที มาสร้างระบบเพื่อช่วยงานของกรม
21 ม.ค. 2559

เป็นอธิบดีกรมศุลกากรที่ไฮเทคมาก ตั้งแต่เริ่มรับตำแหน่งเมื่อ 3 เดือนก่อน กุลิศ สมบัติศิริ ก็กว้านเอามือดีด้านไอที มาสร้างระบบเพื่อช่วยงานของกรม
ผลงานล่าสุด คือแอพพลิกเคชั่น “Anti IUU Fishing” ที่ติดตั้งบนมือถือสำหรับเจ้าหน้าที่ศุลกากร ใช้แก้ปัญหาประมงผิดกฎหมายให้มีประสิทธิภาพ เพราะเจ้าหน้าที่ที่ไปตรวจเรือประมงสามารถเปิดแอพดูได้ทันทีว่า เรือที่นำเข้าสินค้าสัตว์น้ำที่บรรทุกมาผิดกฎหมายหรือตรงตามที่แจ้งไว้ไหม ตรวจ ณ จุดตรวจได้ทันที สะดวกสบาย ไม่เสียเวลา
แจกแจงเสร็จ ท่านอธิบดีกุลิศ ก็สาธิตให้ดูด้วยการควักมือถือที่โหลดแอพ “Anti IUU Fishing” ไว้เรียบร้อยแล้ว เพื่อให้ดูวิธีการทำงาน
ผ่านไป 1 นาทีก็แล้ว 2 นาทีก็แล้ว กว่าแอพจะเข้าถึงข้อมูล
แม้จะเจออินเทอร์เน็ตทำพิษ แต่ทุกคนก็เห็นความตั้งใจทำงานของท่านอธิบดี
สู้ๆ จร้า